किस संस्था के पास किस ग्रुप का है रक्त, जानकारी ऑनलाइन मिलेगी
बरनवालसेवा समिति रेडक्रॉस के संयुक्त तत्वाधान में गुरूवार को शहर के बरनवाल सेवा सदन में मेगा रक्तदान शिविर का आयोजन किया गया। शिविर का उद्घाटन डीसी सह रेडक्रॉस अध्यक्ष उमाशंकर सिंह, डीएसपी विजय आशीष कुजूर, सेवा समिति के अध्यक्ष लखन बरनवाल, शिविर के संयोजक सह रेडक्रॉस के सदस्य रंजीत बरनवाल, राकेश रंजन ने संयुक्त रूप से द्वीप जलाकर किया। समिति के शिविर में छात्राओं, महिलाओं युवाओं की बड़े पैमाने पर भागीदारी देख डीसी ने जहां जमकर तारीफ किया। वहीं शिविर को संबोधित करते हुए डीसी श्री सिंह ने मेगा रक्तदान शिविर की सराहना करते हुए कहा कि खून की कमी से जूझ रहे जरूरतमंदो के लिए बरनवाल सेवा समिति के शिविर को मील का पत्थर बताते हुए कहा कि निश्चित तौर पर आने वाले दिनों तक खून की कमी संभवत नहीं होगी। डीसी ने मौके पर समाज के पदाधिकारियों को शिविर जारी रखने का आह्वान करते हुए कहा कि जिस वस्तु से दूसरे की जान सुरक्षित हो सकती है। वह महादान के श्रेणी में आता है। लगातार बीमारियां दस्तक दे रहा है। इन बीमारियों से मरीजों को सुरक्षित करने में रक्तदान की अहम भूमिका है। ऐसे में वह समिति के युवा कार्यकर्ताओं से कहेंगे कि इस तरह के शिविर को जारी रखे। शिविर में जहां 129 रक्तदाताओं ने निबंधन कराया। वहीं मौके पर 81 यूनिट रक्त संग्रह किया गया।
ऑनलाइन मिलेगी रक्त की जानकारी
डीसीने कहा कि अब शहर के रक्त अधिकोष संस्था को ऑन लाईन कर दिया गया है। जरूरतमंद पलभर में हर ग्रुप के रक्त की जानकारी ले सकते है। डीएसपी कुजूर ने कहा कि बरनवाल समाज के इस पहले रक्तदान शिविर के बाद काफी हद तक आने वाले दिनों में जरूरतमंदो को खून की कमी से जूझना नहीं होगा। कहा कि रक्तदान करने वाले सोसायटी में कई संस्थाएं सक्रिय है ओर अब इसी सूची में बरनवाल समिति का नाम भी जुड़ गया है। मौके पर डीसी डीएसपी ने संयुक्त रूप से समाज के युवा, छात्राएं ओर महिला रक्तदाताओं को प्रमाण पत्र जहां उत्साह बढ़ाया।
मेगा शिविर में रक्तदान करते लोग।
मौके पर इनकी रही भागीदारी
शिविरको रेडक्रॉस के पदाधिकारी पी. हाजरा, सीआरपीएफ के डिप्टी कमांडेंट अनिल कुमार ने भी संबोधित किया। शिविर में समिति के अध्यक्ष लखन बरनवाल, शिविर संयोजक सह रेडक्रॉस के सदस्य रंजीत बरनवाल, राकेश रंजन पिंकू, राजेन्द्र लाल राजन, रिकेंश कुमार के अलावे दिलीप बरनवाल, मुन्ना बरनवाल, अनिल कुमार पप्पू, विनय बरनलवाल, सतीश बरनवाल, पंकज बरनवाल, सुभाष बरनवाल, मुकेश बरनवाल, संजय यादव, दीपक शर्मा, दिलीप सिंह के अलावे महिला समिति की पदाधिकारी सह वार्ड पार्षद पूनम बरनवाल, ललिता बरनवाल, पूजा कुमारी ने उत्साह के साथ रक्तदान किया। शिविर को सफल बनाने में समिति के प्रेमनाथ बरनवाल, अनुपम बरनवाल, प्रवीण बरनवाल पिंटू, अजय कुमार, संजय कुमार गुड्डु ने महत्वपूर्ण भूमिका निभाई।
hin_Deva hin_Deva hin_Deva hin_Deva hin_Deva hin_Deva bho_Deva